Nothing Phone (2) introduceres i juli

Ifølge grundlæggeren bag Nothing, Carl Pei, vil Nothing Phone (2) blive præsenteret i juli måned. Vi har desuden også fået et lille smugkig på telefonen.

Efterfølgeren til Nothing Phone (1) er lige om hjørnet. Dette bekræftede Carl Pei, i et interview med Forbes. En præcis dato blev ikke nævnt, men vi hører nok mere i den kommende tid.

Tidligere blev det også bekræftet, at Phone (2) vil blive drevet af et high-end Qualcomm Snapdragon 8+ Gen 1 chipset. Denne chip er godt nok fra sidste år, men det bliver stadig en markant opgradering over mellemklasse-chipsettet i Nothing Phone (1), samtidigt med at prisen forhåbentligt bliver holdt på et fornuftigt niveau.

Batteriet bliver også en anelse større på 4.700 mAh, kontra 4.500 mAh i Phone (1). Der er dog endnu ikke nogen information om hastigheden for opladningen.

Et lidt kryptisk smugkig på Nothing Phone (2)

Læs også: Samsung Galaxy Watch 6 Classic lækket på billeder

Nothing Phone (2) introduceres i juli